MÁR LEHET JELENTKEZNI AZ ÚJ, FENNTARTHATÓSÁGI MENTORPROGRAMRA!

Csatlakozzon Ön is a térítésmentes részvételt biztosító Vállalkozz Fenntarthatóan! alprogramhoz, hogy megtapasztalja: a gazdasági fejlődés és a környezettudatos gondolkodás egymást kiegészítve és erősítve mutat a jövő irányába! 
Térítésmentesen elvégezhető vállalkozásfejlesztési programunk egy egyszerű regisztrációs folyamat után, minőségi szolgáltatásokkal kínál rugalmas lehetőséget ahhoz, hogy a hazai mikro-, kis-, és közepes vállalkozások felzárkózzanak a trendekhez és bővítsék ismereteiket a környezettudatos vállalati működés előnyeivel és a fenntartható szemléletformálás módszereivel kapcsolatban.
A program során a fenntarthatóság témájában már rutinos Mentorok feladata lesz, hogy a megvalósítási időszak alatt elérhető rendezvényeken példáikkal ösztönözzék, szakmai tanácsokkal és iránymutatással, valamint jó gyakorlataik megismertetésével támogassák a mentorált kkv-k fenntarthatósági szempontú fejlődését.

Milyen előnyökkel jár a részvétel?

· A környezettudatos szemléletmód napi gyakorlatba építésével növelhető a vállalkozás versenyképessége; 
· a program során a vállalkozások megismerhetik, milyen konkrét gazdasági előnyökkel járhat a fenntartható szemléletmód szerinti működés; 
· a vállalkozás tagja lehet a valóban felelősségteljesen működő vállalatok közösségének, ahol lehetősége nyílik üzleti kapcsolatépítésre;
· továbbá a résztvevők a projekt sikeres elvégzésével plusz pontokat szerezhetnek a GINOP-1.2.8., a VEKOP-1.2.6. és több GINOP Plusz pályázaton. 

A jelentkezés módja:  

A jelentkezéseket a projekt honlapján kialakított online jelentkezési felületen (Mentorsys), elektronikus formában lehet benyújtani.  Tudjon meg többet programról és jelentkezzen ITT! 

Bővebb információ a Fenntarthatósági Vállalkozói Szemléletformálásról a honlapon és a programkoordinátoroknál.

